Source: https://www.szcoportal.sk/33/vseobecna-charakteristika-manka-a-skody-uniqueidmRRWSbk196FPkyDafLfWAKMZRRfHpUrVgKczmjVv14t4TrW20933aw/?serp=1&version_year=2015&uri_view_type=18
Timestamp: 2018-06-18 20:44:00+00:00
Document Index: 561523

Matched Legal Cases: ['§ 2', '§ 6', '§ 6', '§ 30', '§ 26', '§ 8', '§ 19', '§ 19', '§ 21']

Všeobecná charakteristika manka a škody | SZČO online
27.5.2015, Ing. Marcela Prajová , Zdroj: Verlag Dashöfer
5.4.4.2 Všeobecná charakteristika manka a škody
Obchodný majetok
V súvislosti so vznikom manka a škody je potrebné definovať pojemobchodný majetokfyzickej osoby, ktorým je v súlade s ustanovením§ 2 písm. m) ZDP súhrn majetkových hodnôt – vecí, pohľadávok a iných práv a peniazmi oceniteľných iných hodnôt, ktoré sú vo vlastníctve fyzickej osoby. Fyzická osoba ich musí využívať na dosiahnutie, zabezpečenie a udržanie príjmov z podnikania, inej samostatnej zárobkovej činnosti alebo z prenájmu a o týchto hodnotách účtuje alebo účtovala, eviduje alebo evidovala v evidencii podľa § 6 ods. 11 ZDP. Obchodným majetkom je aj majetok obstarávaný formou finančného prenájmu, ak daňovník o tomto finančnom prenájme účtuje (účtoval) alebo ho eviduje (evidoval) v evidencii podľ a§ 6 ods. 11 ZDP a využíva ho na dosiahnutie, zabezpečenie a udržanie z príjmov z podnikania, inej samostatnej činnosti a prenájmu.
V súvislosti s mankom a škodou, ktorá môže vzniknúť na obchodnom majetku podnikateľa a jej prípadným zmiernením prijatými náhradami je potrebné aplikovať najmä ustanovenia zákona č.431/2002 Z. z.o účtovníctve v znení neskorších predpisov (ďalej len zákon o účtovníctve) a zákona o dani z príjmov.
Manká a škody z účtovného hľadiska
Definícia manka a škody je uvedená v zákone o účtovníctve.
Manko je definované v § 30 ods. 5 písm. a) ZOÚ a je to inventarizačný rozdiel, pri ktorom je zistený skutočný stav majetku nižší ako stav v účtovníctve a nemožno ho preukázať účtovným záznamom. V prípade peňažných prostriedkov a cenín sa tento nižší skutočný stav oproti stavu v účtovníctve označuje ako schodok.
Pojemškodyje definovaný v § 26 ods. 6 ZOÚ.Škodou na majetku sa rozumie neodstrániteľné poškodenie, zničenie, odcudzenie alebo strata majetku. Inventarizáciou zistené odcudzenie alebo zistená strata majetku je manko.
V súvislosti s mankami a škodami a ich účtovaním je potrebné upozorniť na ust. § 8 ods. 4 písm. a) bod 1d. Opatrenia MF SR č. MF/27076/2007-74, ktorým sa ustanovujú podrobnosti o postupoch účtovania a podrobnosti o usporiadaní, označovaní a obsahovom vymedzení položiek účtovnej závierky pre účtovné jednotky účtujúce v sústave jednoduchého účtovníctva, ktoré podnikajú alebo vykonávajú inú samostatnú zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov (ďalej len postupy účtovania), podľa ktorého sa pri uzavretí účtovných kníh v peňažnom denníku účtujú účtovné uzávierkové operácie tak, že sa znížia výdavky o sumy, ktoré sa nezahrňujú do základu dane z príjmov do položky výdavkov celkom a výdavkov podľa ich druhového členenia, ak takéto členenie vyplýva z vnútorného predpisu účtovnej jednotky.
Manká a škody z daňového hľadiska
Pri vyčíslení základu dane daňovníka – fyzickej osoby v súvislosti s mankami a škodami je potrebné na jednej strane skúmaťzahrnutie manka a škody do daňových výdavkova na druhej strane zahrnutie náhrady prijatejv súvislosti so škodovou udalosťou alebo vznikom mankado zdaniteľných príjmov.
Pri posudzovaní manka a škody ako daňového výdavkuje potrebné vychádzaťzo znenia jednotlivých ustanovení a toz ustanovenia § 19 ods. 3 písm. d) ZDP a § 19 ods. 3 písm. g) ZDP a § 21 ods. 2 písm. e) ZDP.
V súvislosti so vznikom manka a škody a jeho vplyvom na základ dane daňovníka – fyzickej osoby je potrebné posudzovať aj spôsob zdanenia resp. nezdanenia prípadných prijatých…